उस समय लंदन के स्वास, कैंब्रिज और ऑक्सफ़ोर्ड विश्वविद्यालय में हिंदी के शिक्षण और शोध का कार्य हो रहा था लेकिन मुख्य धारा के स्कूलों में हिंदी का प्रवेश कभी भी नहीं रहा। विश्वविद्यालयों में आज भी हिंदी में विशेष रुचि रखने वाले अधिकांशतः वयस्क छात्र ही हिंदी पढ़ने जाते हैं। उनकी हिंदी की शुरुआत वर्णमाला से ही होती है क्यों कि ब्रिटेन के स्कूलों में हिंदी पढ़ने-पढ़ाने की कोई व्यवस्था नहीं है। हिंदी का मूलभूत ढाँचा न होने के बावजूद लंदन विश्वविद्यालय में सदा की तरह इस समय भी पंद्रह-बीस छात्र हिंदी में बी.ए. ऑनर्स अथवा मध्ययुगीन साहित्य, सूर, तुलसी और कबीर आदि पर शोधकार्य कर रहे थे और ऐसा ही आज भी हो रहा है।